**Zebegény Község Alpolgármesterétől**

***2627 Zebegény, Árpád u. 5.***

*E-mail: al*[*polgarmester@zebegeny.hu*](mailto:polgarmester@zebegeny.hu)

**E l ő t e r j e z t é s**

**a Képviselő-testület részére**

**Zebegény, 12107 j. országos közút átvétele**

Tisztelt Képviselő-testület!

A 12107 j. országos közút Zebegény közigazgatási területén található útszakasza Zebegény 215 és 0176/2 hrsz.-ú ingatlanokból állnak. A 215 hrsz.-ú ingatlan Zebegény Önkormányzat tulajdonában, míg Zebegény 0176/2 hrsz.-ú ingatlan a Magyar Állam tulajdonában áll. Ezeken az ingatlanokon elhelyezkedő 12107 j. Zebegény – Márianosztra bekötő út 0+000 és 1+980 km szelvények közötti szakasza jelenleg az országos közúthálózat része, melyet tartalmaz az Országos Közúti Adatbank.

A Magyar Közút Nonprofit Zrt. Pest Vármegyei Igazgatósága megvizsgálta az utat és a tárgyi ingatlant és megállapították, hogy a kezelői- és feladatellátásukhoz nincs szükség ezekre, ezért a 215 hrsz.-ú ingatlan átvételével javasolják a 0176/2 hrsz.-ú ingatlan Önkormányzati kezelésbe adását.

Mindezek alapján nyilatkoznak, hogy 12107 j. Zebegény – Márianosztra bekötő út (0+000 és 1+980 km szelvények közötti szakasza) Zebegény 215 hrsz.-ú ingatlan önkormányzati vagyonkezelésbe, Zebegény 0176/2 hrsz.-ú ingatlan önkormányzati tulajdonba és vagyonkezelésbe adja. Továbbá nyilatkoznak, hogy mindezek megegyeznek közútkezelői érdekeikkel.

A tárgyi út és az ahhoz tartozó ingatlanok önkormányzati tulajdonba és vagyonkezelésbe vételéhez pozitív Képviselő-testületi döntést kell hoznia. A pozitív döntést követően a szükséges lépéseket a Magyar Közút Nonprofit Zrt Pest Vármegyei Igazgatósága elindítja.

Kérem, szavazzák meg az előterjesztést.

**Határozati javaslat:**

**…./2024.(VII.04) Kt. határozat**

Zebegény Község Önkormányzatának Képviselő-testülete úgy dönt, hogy 12107 j. Zebegény – Márianosztra bekötő út (0+000 és 1+980 km szelvények közötti szakaszát) Zebegény 215 hrsz.-ú ingatlant önkormányzati vagyonkezelésbe, Zebegény 0176/2 hrsz.-ú ingatlant önkormányzati tulajdonba és vagyonkezelésbe veszi a Magyar Állam tulajdonából és a Magyar Közút Nonprofit Zrt vagyonkezeléséből.

határidő: 2024. július 30.

felelős: Ferenczy Ernő Ervin alpolgármester

Zebegény, 2024. július 1.

**Ferenczy Ernő Ervin sk.**

alpolgármester